**СТАНАРИ КУЛТИВИСАНИХ СТАНИШТА**

Ученици поседају у круг и изаберу водитеља.

Водитељ их разврста у групе тако што број играча подели са бројем 4.

Количник одређује број играча у групи.

Бројећи од једног играча водитељ одређује који ће играчи бити у групи њива, а који у групама повртњак, воћњак, врт и парк.

Водитељ се обраћа учесницима игре објашњавајући им правила: кад кажем биљку или животињу која живи у култивисаном станишту за које сте задужени, а човек је гаји, сви чланови те групе треба да дигну руку.

Тада један од играча из групе устаје и игра се наставља.

Да би све групе имале исту шансу, водитељ редом чита називе са листе: пшеница, купус, шљива, раж, ружа, кромпир, јасмин, шаргарепа, јечам, јабука, кукуруз, дивљи кестен, глиста, кајсија, зоб, цвекла, лала, трешња, бубамара, пасуљ, јоргован, сунцокрет, лептир, бресква, врабац, бреза шећерна репа, карфиол, крушка, сеница, конопља, вишња, цвекла, трава, тиквице, дуња, овас.

НАПОМЕНА.- Кад водитељ каже глиста руке треба да дигну чланови свих група. Право да један члан устане имају само групе чији су сви чланови дигли руку.

Да би игра била занимљивија, водитељ треба повремено да убаци и неку биљку или животињу која се може наћи у неком од вештачких станишта, али је човек не гаји или је уништава (нпр.кромпирова златица, лептир купусар, чичак, маслачак). Такође може убацити и неки предмет (лопта, плуг, мотика).

Казна за групу која погреши јесте да њен играч који стоји поново седне.

Победник је група која прва постигне да сви њени чланови стоје.